MUNICIPIUL CRAIOVA

CONSILIUL LOCAL AL MUNICIPIULUI CRAIOVA

  HOTĂRÂREA NR.207
referitoare la modificarea Hotărârii Consiliului Local al Municipiului Craiova nr.82/2012 cu privire la componenţa consiliilor de administraţie ale Spitalului Clinic Municipal „Filantropia” Craiova, Spitalului Clinic de Boli Infecţioase şi Pneumoftiziologie „Victor Babeş” şi Spitalului Clinic de Neuropsihiatrie Craiova
  Consiliul Local al Municipiului Craiova, întrunit în şedinţa ordinară din data de 25.06.2015;

    Având în vedere rapoartele nr.88892/2015 şi nr.91133/2015 întocmite de Serviciul Resurse Umane prin care se propune modificarea Hotărârii Consiliului Local al Municipiului Craiova nr.82/2012 cu privire la componenţa consiliilor de administraţie ale Spitalului Clinic Municipal „Filantropia” Craiova, Spitalului Clinic de Boli Infecţioase şi Pneumoftiziologie „Victor Babeş” şi Spitalului Clinic de Neuropsihiatrie Craiova şi rapoartele comisiilor de specialitate ale Consiliului Local al Municipiului Craiova nr.194, 196, 197, 198 şi 199/2015; 

     În conformitate cu prevederile Legii nr.95/2006 privind reforma în domeniul sănătăţii, modificată şi completată;
 În temeiul art.36 alin.2 lit.d coroborat cu alin.6 lit.a pct.3, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea anexelor 1-3 ale Hotărârii Consiliului Local al Municipiului Craiova nr.82/2012 cu privire la componenţa consiliilor de administraţie ale Spitalului Clinic Municipal „Filantropia” Craiova, Spitalului Clinic de Boli Infecţioase şi Pneumoftiziologie „Victor Babeş” şi Spitalului Clinic de Neuropsihiatrie Craiova, după cum urmează:

a) se înlocuieşte dna. Piticu Mirela Roxana, în calitate de membru titular în Consiliul de Administraţie al Spitalului Clinic Municipal „Filantropia” Craiova, cu dna. Mihajlović Viorica, director adjunct în cadrul Serviciului Public Management Spitale, Cabinete Medicale şi Creşe;
b) se înlocuieşte  dna. Piticu Mirela Roxana, în calitate de membru supleant în Consiliul de Administraţie al Spitalului Clinic de Neuropsihiatrie Craiova, cu dna. Mihajlović Viorica, director adjunct în cadrul Serviciului Public Management Spitale, Cabinete Medicale şi Creşe;
c) se înlocuieşte  dna. Piticu Mirela Roxana, în calitate de membru titular în Consiliul de Administraţie al Spitalului Clinic de Boli Infecţioase şi Pneumoftiziologie „Victor Babeş”, cu dna. Ilie Anca-Georgiana, director general al Serviciului Public Management Spitale, Cabinete Medicale şi Creşe. 

Art.2.   Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, Spitalul Clinic Municipal „Filantropia” Craiova, Spitalul Clinic de Boli Infecţioase şi Pneumoftiziologie „Victor Babeş” şi Spitalul Clinic de Neuropsihiatrie Craiova vor aduce la îndeplinire prevederile prezentei hotărâre.

